Google, profit record pentru al doilea trimestru consecutiv. 81% din venituri provin din advertising.
Alphabet, compania care deține Google: profit record al doilea trimestru consecutiv. Veniturile pentru video, motorul de căutare și advertising au crescut la 56.9 miliarde. Peste 100 de milioane de oameni se uită la televizor pe Youtube.
Încă un gigant din tech a anunțat venituri record. După Apple sau Amazon, și Google a avut un profit de peste 15 miliarde de dolari în ultimul trimestru.Google a depășit predicțiile analiștilor în ultimele 3 luni din 2020. Asta datorită sumelor mai mari cheltuite de advertiseri și a progresului diviziei Cloud.Per total, Google a avut o creștere de 23% față de aceeași perioadă din 2019. După anunțul făcut de Google, acțiunile companiei au crescut cu 7%.Aproximativ 81% din veniturile Google provin din advertising. Vânzările Google Cloud au fost de 3.83 miliarde de dolari, iar profitul trimestrial a crescut cu 43% până la 15.2 miliarde.